Laura apartmanja minden várakozást felülmúlt! Mi heten voltunk (3 család) és nagyon jól elfértünk. Az apartman mindennel fel van szerelve (mosógép, mosogatógép és egyébb konyhai eszközök). A fürdőszobák és a hálószobák rendkívül tágasak és tiszták, az ágyak pedig kényelmesek. Az apartman rendkívül jó helyen fekszik, a metro kb. 2 perc gyalog onnan pedig 10-15 perc a belváros. A környéken 100-150 méteres körzetben több élelmiszerüzlet is megtalálható, kb. 10 percre gyalog pedig egy nagy bevásárlóközpont PAM szupermarkettel. A környék teli van kévézókkal és helyi kis pizzázókkal, reggeliző helyekkel. Bár Laurával személyesen nem találkoztunk, írásban nagyon segítőkész volt, gyorsan válaszolt és még a repülőtéri transzfert is leszervezte nagyon kedvező áron a csapatnak (7 fő). A szállást Guido adta át aki már az érkezésünk előtt WatsApp-on bemutatkozott és tájékoztatott az apartman elfoglalásával kapcsolatos részletekről és, hogy hol találjuk a reptéri transfer mikrobuszt. Bár a repülőgépünk több mint egy órát késet ez egyáltalán nem volt probléma sem a transzfernél sem pedig az apartman kulcs átvételénél. Laura szállásával és segítőkészségével maximálisan elégedettek voltunk és mindenkinek bátran ajánljuk, hogy Római utazása során itt szálljon meg.